NaiveNeuron/SloPal huggingface dataset:
Farkašovský, Karol, poslanec NR SR (2016-09-20):
Ďakujem pekne. Pán poslanec Jarjabek, hovoril si o taxatívnom príspevku štátu. Ja s tvojím vystúpením súhlasím. Jeden zdroj financovania média verejnej služby je neštandardný v celoeurópskom meradle a určite nikto nespochybňuje význam existencie verejno-právnych médií. To je nespochybniteľný fakt, že sú potrebné najmä v dnešnom svete duálneho vysielania a obrovskej konkurencie. Treba poznamenať, že médium verejnej služby by malo byť v prvom rade alternatívou voči rozmohnutej komerčnej sfére v oblasti rádiového a televízneho vysielania. Tu nadviažem opäť na teba. Je dôležité venovať sa nielen samotnému financovaniu, ale rovnako si položiť otázku o kvalite programu. O tom, čo vlastne médium verejnej služby verejnosti ponúka. A tu si myslím, že je najskôr potrebná naozaj hĺbková analýza programu, hĺbková ekonomická analýza, na čo vlastne RTVS míňa a potrebuje peniaze. Otázka je, či mnohé programy, ktoré teraz produkuje médium verejnej služby v externom prostredí, teda za angažovania rôznych výrobných spoločností, mediálnych, či to nemôže náhodou robiť vo vlastnej réžii, za ďaleko, ďaleko efektívnejších, efektívnejšieho využitia finančných prostriedkov. Takže problematika je vysoko aktuálna, ale vyžaduje si naozaj viacrozmerný pohľad a dlhšiu diskusiu. Ďakujem.
V. Veteška, podpredseda NR SR: (2007-01-30):
(Hlasovanie.) Prítomných je 143 poslancov, za 142, proti 0, zdržalo sa 0, nehlasoval 1. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na prerokovanie tohto zákona v druhom čítaní. Teraz nasleduje hlasovanie v prvom čítaní o vládnom návrhu zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a o zmene a doplnení niektorých zákonov (tlač 177). Opäť dávam slovo predsedovi výboru pre financie, rozpočet a menu poslancovi Burianovi, aby uviedol hlasovanie.
Matovič, Igor, poslanec NR SR (2017-03-29):
Čiže pre všetkých, keďže tu máme papaláša, kapitána Andreja Danka a predbehol ostatných, predbehol faktické poznámky, tak teraz vlastne reagujem na podpredsedníčku Národnej rady Luciu Nicholsonovú, tak isto všetci ostatní za mnou budú reagovať, aby sme sa teda vrátili v čase. Lucia, ďakujem pekne, že si prečítala stanovisko aj prezidentskej kancelárie. Došlo mi v podstate to isté stanovisko. A ak by som ho stručne zhrnul: Jeden skorumpovaný minister vnútra Robert Kaliňák, ktorý od daňového podvodníka Bašternáka zobral úplatok 600-tisíc eur tým, že od neho odkúpil lacnejšie firmu, nahovoril prezidenta Kisku, aby lietal vládnym lietadlom s argumentáciou, že vlastne inak on musí to lietadlo ponúkať školám, aby si urobili výlet alebo let nad Slovenskom. Andrej Kiska podľa tohto postupoval. Po roku ho zrazu ten istý minister skorumpovaný tuná v Národnej rade kritizoval, že on lieta s vládnym lietadlom. Pán prezident požiadal šéfa úradu pre ochranu ústavných činiteľov, aby teda zaujali k tomu stanovisko a povedali mu, či lietať môže alebo nemôže. Tento úrad odpovedal až po dvoch mesiacoch, prezidentovi, podotýkam, kde mu odpovedali, že áno, odporúčajú mu, aby vždy využíval na súkromné aj verejné účely, vždy vládne lietadlo. Po troch rokoch, ako je pán prezident v úrade, zrazu títo ľudia, ktorým dramaticky klesajú preferencie a obľúbenosť u svojich voličov, zistili, že tu je nejaká veľká hrozba, lebo možno prezident Kiska, keď vstúpi do reálnej politiky, ich sen sa dosníva a skončia všetci pekne na čele so skorumpovaným ministrom vnútra a Robertom Ficom v base. Tak si vymysleli, že vlastne ho natrú za to, na čo ho nahovorili. Je to obludné, obskúrne. A môžete sa, pán minister skorumpovaný, hanbiť.
Glváč, Martin, podpredseda NR SR (2018-11-28):
Pán poslanec Mizík.
Jurinová, Erika, podpredsedníčka NR SR (2013-05-31):
Ďakujem pekne, pani predsedajúca, za slovo. Fakt je, že u nás vládne všeobecná apatia. Existujú skupiny občanov, ktoré svoju nespokojnosť vyjadrujú spôsobmi, aké majú doteraz možné. To znamená, len kričať, búchať. Nejaký iný spôsob prezentácie nemajú. Toto by bolo možnože také vyvrcholenie, mohlo byť vyvrcholenie ich činnosti. Treba naozaj poukazovať aj na tie tendencie, ktoré sú v rámci Európskej únie. Keďže existuje rovnaká možnosť na Európskej únii, nevidím dôvod, prečo by niečo podobné nemohlo fungovať aj u nás, a zvlášť, keď vieme, že inštitút referenda je u nás prakticky úplne nefunkčný. Je naozaj škoda nevyužiť takúto možnosť, aj keď sa možnože niektorým kolegom zdá čudná, možnože zvláštna, nevedia sa s tým stotožniť, ale naozaj je to téma, ktorá je hodná diskusie a v rámci tých rozpráv, ktoré sa tu už aj počas tohto pléna vedú o zapojení občianskeho sektora, si myslím, že tá diskusia by mala prebiehať, prebehnúť. A takisto vás žiadam o podporu tohto návrhu.
Leščáková, Viera, poslankyňa NR SR (2020-11-25):
Pristúpime k hlasovaniu o návrhoch uvedených v spoločnej správe. Gestorský výbor odporúčal hlasovať o návrhoch uvedených v IV časti spoločnej správy o bodoch 1 až 5 spoločne s odporúčaním ich schváliť. V rozprave pán poslanec Vašečka požiadal o vyňatie na samostatné hlasovanie návrhy pod bodmi 1 a 2 zo spoločnej správy. Pán predsedajúci, prosím, dajte hlasovať o návrhoch pod bodmi 3, 4 a 5 zo spoločnej správy s odporúčaním gestorského výboru ich schváliť.
Svrček, Miloš, poslanec NR SR (2021-11-02):
Ďakujem pekne za reakciu, pán poslanec. Ja len na doplnenie, ako som aj povedal. Keďže sa jedná o nový spôsob financovania, je potrebné myslieť aj na tú Maticu slovenskú. A ako som aj povedal, keď už bolo nejaké stretnutie k navrhnutiu a spôsobu financovania Matice, ja vyslovene chcem apelovať opätovne, a budem sa aj pýtať tieto otázky na rezorte kultúry, resp. u našich koaličných partnerov, ak má byť niečo takéto nastavené, vyslovene žiadam, musí to byť za prítomnosti predstaviteľov Matice slovenskej. Jedno je mať niečo verejne prezentované, niečo sľúbené, druhá vec je vyrokovať niečo na záver dňa a aby s tým súhlasila aj jedna, aj druhá strana, pretože v minulosti, a to nehovorím o súčasnej koalícii, hovorím aj o minulých vládnych garnitúrach, keď sa tu rozprávalo o Matici, a pritom sa dozvedeli niektoré veci a záležitosti len z médií. Takže vyslovene budem žiadať a apelovať na to, aby, keď bude to stretnutie, aby tam boli prítomní a aby sa na záver dňa dohodol konsenzus, ktorý bude prijateľný pre všetkých. Hovorím predovšetkým nie o financovaní Csemadoku, hovorím o financovaní Matice slovenskej. Ďakujem.
Glváč, Martin, podpredseda NR SR (2017-02-02):
Pán poslanec, hoci som vám nepípal, ale podľa nového rokovacieho poriadku, keďže som si to overoval, ste prihlásený ústne, naozaj máte len desať minúť.
P. Hrušovský, predseda NR SR: (2003-09-24):
(Hlasovanie.) Prítomných je 118 poslancov, za 91, proti 1, zdržalo sa 25, nehlasoval 1. Návrh pani poslankyne Bauer sme schválili. Prosím, ďalej.
M. Lukša, poslanec: (2008-12-03):
Výbor Národnej rady Slovenskej republiky pre financie, rozpočet a menu ako gestorský výbor podáva Národnej rade o Exportno-importnej banke Slovenskej republiky v znení neskorších predpisov túto správu výboru o prerokovaní vyššie uvedeného návrhu rozpočtu. Predseda Národnej rady Slovenskej republiky svojím rozhodnutím č. 832 z 15. októbra 2008 pridelil návrh rozpočtu EXIMBANKY na rok 2009 na prerokovanie Výboru Národnej rady pre financie, rozpočet a menu. Zároveň určil Výbor Národnej rady pre financie, rozpočet a menu ako gestorský výbor, ktorý pripraví správu o výsledku prerokovania uvedeného návrhu vo výbore. Výbor Národnej rady pre financie, rozpočet a menu uznesením  č. 415 z 19. novembra 2008 súhlasil s uvedeným návrhom rozpočtu, ktorý vykazuje výnosy vo výške  21 647-tisíc eur, náklady vo výške  20 111-tisíc eur. Zároveň odporučil Národnej rade tento návrh rozpočtu schváliť. Výbor Národnej rady  schválil svojím uznesením č. 427 aj správu výboru. Navrhol Národnej rade Slovenskej republiky vysloviť súhlas, aby generálny riaditeľ EXIMBANKY  Igor Lichnovský mohol uviesť návrh rozpočtu EXIMBANKY na schôdzi Národnej rady. Určil ma za spravodajcu výboru. Súčasne ma poveril predniesť správu výboru na schôdzi Národnej rady Slovenskej republiky a navrhnúť Národnej rade Slovenskej republiky postup pri hlasovaní. Ďakujem.
Susko, Boris, poslanec NR SR (2015-01-28):
Ďakujem pekne. Teraz budeme hlasovať o tom, že Národná rada prerokuje návrh zákona v druhom čítaní.
Matejičková, Zuzana, poslankyňa NR SR (2024-05-21):
Ďakujem veľmi pekne, pán predsedajúci. V rozprave vystúpili šiesti poslanci. Pán predsedajúci, dajte najprv, prosím, hlasovať o návrhu pána poslanca Dostála vrátiť návrh zákona jeho navrhovateľovi na dopracovanie.
Ďuriš Nicholsonová, Lucia, podpredsedníčka NR SR (2018-10-19):
Dobre. Pán poslanec Budaj.
E. Angyalová, poslankyňa: (2007-02-01):
Po prvé o tom, že máme akýsi problém, pretože si neplánujeme privatizáciu, takže nemáme privatizačné zdroje, s ktorými bolo zamýšľané, aby išli do 2. piliera alebo teda na vykrytie schodku 2. piliera, do 1. piliera. Ale veď tá privatizácia je v kontexte, veď my nehovoríme len o tom, že tie peniaze mali vykrývať druhý pilier, teda prvý, teda schodok v prvom pilieri. Však teda privatizácia znamená v nejakom makroekonomickom kontexte oveľa viac. Okrem iného to, že za jednorazový výnos sa zbavujem aktív, ktoré sú doteraz vo verejnom majetku a dávam ich do súkromného majetku so všetkými pozitívami, ale aj negatívami, to je prvá vec. Ale ešte viac ma šokovala tá ľahkosť pri tej druhej veci, ktorú som si všimla, keď ste hovorili o tom, že dnešní dôchodcovia už neprispievajú na rast miezd, takže sa treba zamyslieť nad tým, či nebude treba zmeniť ten valorizačný mechanizmus. Aj keď si myslím, že sa nad valorizačným mechanizmom treba zamýšľať, tak takéto vyjadrenie je pre mňa dosť neuveriteľné. Ako v elementárne solidárnej spoločnosti, kde vieme, že sa transformujeme, že sa ešte len blížime k nejakej celoeurópskej celoživotnej úrovni, povedať o tom, že sa treba zamyslieť nad tým, že ich by sme akosi nechali pozadu, lebo ich budeme valorizovať len infláciou a ostatná spoločnosť sa bude hýbať kamsi inam. No to je dosť zvláštne pre mňa od vás počuť, možno by ste to mohli dovysvetliť. Ďakujem.
A. Belousovová, podpredsedníčka NR SR: (2010-02-03):
(Prestávka.) (Po prestávke.)
Blanár, Juraj, podpredseda NR SR (2022-11-15):
Teraz v rozprave vystúpi pán poslanec Matúš Šutaj Eštok. A po ňom bude vystupovať pán poslanec Juraj Šeliga. Nech sa páči, pán kolega, máte slovo.
P. Paška, predseda NR SR: (2007-06-20):
Pán predseda výboru pre zdravotníctvo, máte slovo.
Brocka, Július, poslanec NR SR (2012-06-29):
Ja len na jednu poznámku pána poslanca Kaníka, keď spomínal list učiteliek z Dobšinej, viacerí ste ho asi dostali, aj médiá o tom hovoria, a ja by som práve na ten list chcel zareagovať takto sprostredkovane. Tieto učiteľky opisujú zložité pomery detí, ktoré ony majú vzdelávať, ktoré žijú v katastrofálnych životných podmienkach, a majú pocit, že ich práca je úplne zbytočná. Volajú po pomoci a po riešení a dokonca aj navrhujú nejaké riešenia a ja som si všimol, že ony protestujú proti vyučovaniu náboženstva na škole. A priznám sa, že tento ich protest ma znepokojil rovnako ako tie podmienky, v ktorých tie deti žijú. Pretože myslí si niekto v tejto sále, že pri riešení týchto problémov si dokáže pomôcť minister alebo štát sám? Ja si to už dávno nemyslím. Možnože práve ten kňaz alebo ten laik, ktorý ich učí to náboženstvo, tak možnože im pomôže v tom prostredí žiť možno spokojnejšie ako mnohí tí, ktorí žijú v oveľa lepšom prostredí a v podstate nevedia žiť. Stará ľudová múdrosť na Slovensku hovorí, že „bez Božieho požehnania márne naše namáhania“. Dámy a páni, to preto, aby neprišlo k zemetraseniu, k cunami alebo k finančnej kríze, lebo to naše namáhanie môže vyjsť úplne nazmar. Preto si myslím, že iba všetci spolu, aj štát, aj cirkvi, aj vláda, mimovládne organizácie, sme schopní tento problém vyriešiť. Nevylučovať nikoho z riešenia tohto problému, najmä tých, ktorí chcú pomôcť.
Hrnčiar, Andrej, podpredseda NR SR (2018-06-20):
Vyhlasujem všeobecnú rozpravu za skončenú. Chce zaujať? Nikto nechce zaujať stanovisko. Prerušujem rokovanie o tomto bode programu. Nasleduje prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov . Návrh zákona je pod tlačou 1026, návrh na jeho pridelenie na prerokovanie výborom je v rozhodnutí č. 1075. Dávam slovo poslankyni Silvii Shahzad, aby návrh zákona uviedla.
T. Cabaj, podpredseda NR SR: (2009-10-21):
Otváram rozpravu o tomto bode programu. Opäť konštatujem, že písomne sa do rozpravy nikto neprihlásil. Panie poslankyne, poslanci, má záujem niekto sa do rozpravy prihlásiť ústne? Nie je to tak. Končím možnosť prihlásiť sa do rozpravy ústne. Zároveň vyhlasujem rozpravu za skončenú. Prerušujem rokovanie o tomto bode programu. Nasledujúcim bodom programu je prvé čítanie o vládnom návrhu zákona o celoživotnom vzdelávaní a o zmene a doplnení niektorých zákonov . Vládny návrh zákona je uvedený pod tlačou 1245, návrh na jeho pridelenie na prerokovanie výborom je v rozhodnutí č. 1276. Prosím teraz podpredsedu vlády a ministra školstva Slovenskej republiky pána Jána Mikolaja, aby vládny návrh zákona uviedol.
Kuciaňová, Magdaléna, poslankyňa NR SR (2018-03-13):
Hlasovali sme o všetkých pozmeňujúcich návrhoch zo spoločnej správy. Teraz prejdeme k hlasovaniu o pozmeňujúcich návrhoch podaných v rozprave v poradí, v akom boli predložené. Pán predsedajúci, dajte, prosím, hlasovať o pozmeňujúcom a doplňujúcom návrhu poslankyne Soni Gaborčákovej.
P. Hrušovský, predseda NR SR: (2003-03-06):
S. Husár, poslanec: Keďže som starší poslanec ako kolega Kaliňák, ja si ťa dovolím osloviť ešte krajšie: Milý Tomáško! Pripusťme na chvíľu, teoreticky, takú možnosť, že by pán Robert Fico neexistoval, vôbec jednoducho nebol. A ja sa ťa teraz opýtam a zároveň si aj dovolím odpovedať, o čom by ste dve a pol hodiny rozprávali? (Potlesk.) Ty, tvoji kolegovia a aj pán premiér, o čom? Pripusťme, ale teoreticky, že by tu miesto kolegu Fica sedel kolega Jano Fazuľa, odpoveď je úplne jasná. Dve a pol hodiny o Janovi Fazuľovi.
Červeňáková, Elena, poslankyňa NR SR (2018-09-13):
Zákon je prijatý od 1. 9. tohto roku, žiaľbohu, platí zmena názvu zdravotníckeho asistenta na praktickú sestru, ale v praxi je to úplne ináč, lebo poniektorí zdravotnícki asistenti preberajú, nechcú preberať na seba zodpovednosť, ktorú má praktická sestra. Žiaľbohu, je to tak. Aj keď sú dovzdelávaní 40 hodinami, ale nechcú všetci, nie, všetci nechcú preberať na seba túto zodpovednosť. To je po prvé. Po druhé, my sme navrhovali, aby táto zmena, keď už bol prijatý ten zákon, aby táto zmena prebehla až od 1., od ďalšieho roku, od 1. 9. 2019, keď už absolventi prichádzajú do škôl, vtedy, aby sa vyvzdelávali, aby bol prijatý štátny vzdelávací program a po štyroch rokoch by vychádzali ako praktické sestry. Nie teraz tá zmena, ktorá prebehla. S týmto nesúhlasím, aj keď už sa stalo.
L. Gyurovszky, minister výstavby a regionálneho rozvoja SR: (2005-05-10):
Návrh zákona bol prerokovaný vo vláde Slovenskej republiky, ktorá predkladá návrh na jeho skrátené legislatívne konanie s cieľom zabezpečiť zámer navrhovanej novelizácie urýchliť a zefektívniť postup pri  vyvlastňovacom konaní. Dôvodom je predísť možnosti vzniku národohospodárskych škôd, ktoré by mohli nastať v prípade neopodstatnene zdĺhavého konania vo vyvlastnení na účely uvedených stavieb, ktorých uskutočnenie nie je v súlade s verejnými záujmami. Chcel by som poukázať na investície v okolí Žiliny, ktorých význam asi sa nedá spochybniť  a kde sa výrazne mešká oproti sľúbeným termínom. Taktiež by som chcel poukázať na plánované investície diaľnic D1, D2, rýchlostných ciest R1, R2, R4 a R7, kde v prípade pomalého konania dôjde k neúmernému predĺženiu lehôt na výstavbu a začatie stavebných prác. Chcem opäť oznámiť, že vláda je pripravená diskutovať o forme urýchlenia vyvlastnenia na zachovanie korektného postupu, ale neprijatie podstaty tejto novely by nás dostalo do pozície krajiny, kde sa len ťažko budujú významné investície vrátane ciest a diaľnic. Z poverenia vlády Slovenskej republiky vám predkladám návrh na skrátené legislatívne konanie so žiadosťou o jeho kladné posúdenie. Ďakujem vám za pozornosť.
Dostál, Ondrej, poslanec NR SR (2020-04-20):
Ďakujem. Pán poslanec Susko, ja som rád, že ste vystúpili k tomu návrhu, lebo ideme strašným tempom a myslím si, že v parlamente sa má diskutovať. A o tomto návrhu zákona predpokladám, že bude diskusia aj zajtra vo výboroch. A práve tú tému, ktorú ste načali, tak toto bude asi jedna, jedna z hlavných tém, okolo ktorých sa budeme točiť, teda možnosť vypovedania zmluvných vzťahov, keď si neplní povinnosti podnikateľ, ktorý bude v ochrane. Podľa teda mojich diskusií so zástupcami ministerstva ministerstvo eviduje tento problém a je pripravené rokovať alebo teda aj prostredníctvom výboru a nejakých pozmeňujúcich návrhov hovoriť o tom, akým spôsobom upraviť túto otázku, aby sme tým, že vyriešime problémy jedných, nevyrábali problém druhých. Takže opakujem iba rád, že som rád, že ste to otvorili aj v rámci prvého čítania. A myslím si, že zajtra bude dostatok priestoru na to, aby sme to zrovna napríklad my dvaja na rokovaní ústavnoprávneho výboru podrobnejšie prebrali. Ďakujem.
M. Mamojka, poslanec: (2007-01-30):
Návrh zákona o spôsobe referenda, vykonania referenda sa predkladá podľa Rámcového plánu legislatívnych úloh vlády Slovenskej republiky na IV. volebné obdobie, ako už bolo konštatované, s tým, že konštatujem, že spĺňa z formálnoprávnej stránky náležitosti uvedené v ustanovení § 67 a 68 zákona Národnej rady Slovenskej republiky o rokovacom poriadku. Zo znenia vládneho návrhu zákona je zrejmý účel navrhovanej úpravy a jeho ratio legis. Z dôvodovej správy vyplýva, že návrh zákona je v súlade s Ústavou Slovenskej republiky, ako aj medzinárodnými zmluvami, ktorými je Slovenská republika viazaná. Nebude mať dosah na štátny rozpočet ani rozpočty obcí, ani rozpočty vyšších územných celkov, ani dosah na obyvateľstvo, hospodárenie, podnikateľskú sféru, životné prostredie ani zamestnanosť. Osobitná časť dôvodovej správy obsahuje odôvodnenie ustanovení navrhovaného zákona. Pripojená doložka zlučiteľnosti návrhu zákona s právom Európskych spoločenstiev a právom Európskej únie spĺňa náležitosti určené v čl. 3 legislatívnych pravidiel tvorby zákonov. Vyplýva z nej, že problematika návrhu zákona nie je upravená v práve Európskych spoločenstiev, je upravená v práve Európskej únie. Nie je obsiahnutá v judikatúre Súdneho dvora Európskych spoločenstiev a Súdu 1. stupňa Európskych spoločenstiev. Vychádzajúc z oprávnení, ktoré pre mňa ako spravodajcu vyplývajú z ustanovenia § 73 zákona o rokovacom poriadku, odporúčam, aby sa Národná rada Slovenskej republiky uzniesla podľa ustanovenia § 73 ods. 3 písm. c) rokovacieho poriadku na tom, že po rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 12. januára tohto roku č. 179 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre verejnú správu a regionálny rozvoj s tým, že za gestorský výbor navrhujem Ústavnoprávny výbor Národnej rady Slovenskej republiky. Odporúčam, aby výbory predmetný vládny návrh zákona prerokovali v druhom čítaní do 15. marca 2007 a gestorský výbor do 16. marca 2007. Pán predseda, dohovoril som.
Danko, Andrej, predseda NR SR (2018-03-26):
Pán poslanec Gröhling.
Číž, Miroslav, doterajší podpredseda NR SR (2010-07-08):
Pán poslanec Kamil Homoľa.
Lukáč, Jozef, poslanec NR SR (2016-10-26):
Vážený pán predseda, vážené panie poslankyne, vážení páni poslanci, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokovali ústavnoprávny výbor, výbor pre verejnú správu a regionálny rozvoj a výbor pre ľudské práva a národnostné menšiny. Za gestorský výbor navrhol ústavnoprávny výbor s tým, aby výbory prerokovali návrh zákona do 30 dní a gestorský výbor do 32 dní od jeho prerokovania v Národnej rade v prvom čítaní. Zo znenia návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pán predseda, prosím, otvorte všeobecnú rozpravu.
Krajčí, Marek, poslanec NR SR (2022-11-30):
Ďakujem pekne za slovo, pán predsedajúci. Ja by som si dovolil tiež len zopár slovami vyjadriť vďaku aj tu pánovi ministrovi, aj celej vláde Slovenskej republiky, že sa podarilo vyrokovať zmier. A úprimne, ja som považoval návrh Lekárskeho odborového zväzu nad rámec tej, tej druhej dohody, tej druhej ponuky vlády za problematický, nakoľko žiadali, aby bola zvýhodnená prax lekára až na 30 rokov zvyšovaním koeficientu na rozdiel od ostatných zdravotníckych pracovníkov. Ja som sa k tomu aj vo viacerých diskusiách aj v rámci nášho hnutia vyjadroval, že si myslím, že toto nie je úplne férové. A preto som veľmi rád, že, že vláda a koalícia naďalej rokovali. A takisto aj kolegovia z nášho poslaneckého klubu sa snažili tieto veci vyrokovať a doriešiť tak, aby zavládla, by som povedal, určitá férovosť aj vzhľadom na iných zdravotníckych pracovníkov v sektore. A preto sa teším, že tu budú predložené pozmeňujúce návrhy mojich kolegov, ktorí, ktorí, by som povedal, túto určitým spôsobom skrivodlivosť vyrovnajú aj tým, ktorí doteraz mohli mať pocit, že ich prax nebude dostatočne ohodnotená na úroveň spoločne s lekármi. Takže ešte raz veľká vďaka za to, že sme v tomto bode a že teda dnešným dňom aj Lekárske odborové združenie pred chvíľou na výbore vyjadrilo spokojnosť aj s predloženými pozmeňujúcimi návrhmi, ktoré sú v spoločnej správe k predmetnému návrhu zákona, ktoré v mnohom výrazne zlepšia ako vzdelávanie našich budúcich zdravotníckych profesionálov, najmä lekárov. Tak, samozrejme, zlepšujú ich hodnotenie. A teda teším sa na to, že v tomto ohľade zdravotníctvu v našej krajine svitá na lepšie časy, hoci, samozrejme, aj tých bodov z memoranda a, samozrejme, úloh a možností, ako to zdravotníctvo zlepšiť, je pred nami ešte veľmi veľa. V tomto želám ministrovi zdravotníctva, ktorémukoľvek, či súčasnému alebo budúcim, len to najlepšie, aby čo najviac pre naše zdravotníctvo stihol dohnať. Pretože to zdravotníctvo naozaj v posledných rokoch výrazným spôsobom mešká za okolitými krajinami, najmä Európy. Ďakujem veľmi pekne.
Číž, Miroslav, poslanec NR SR (2014-11-08):
Ďakujem. Ďakujem za faktické. Kolegovia, no, z opozície, však keby ste so mnou súhlasili, tak stiahnete návrh a zbalíme sa, ideme domov na kampaň, ale čo je logicky. Samozrejme, nestíham. Pán kolega Mikuš, pán Kadúc, no, na to by sme asi potrebovali väčší priestor, aby sme si to vysvetlili. Ale, pani Žitňanská, nepochybne máme k dispozícii predsa tento priestor a teším sa na diskusie s vami, keď budete kritizovať vlastné vládne návrhy zákonov či iné akty, ktoré vláda do parlamentu predloží. Pán Šebej, tú knižku, vám chcem povedať, mám aj ja. A so všetkým, čo ste povedali, súhlasím. Len mám na vás jednu otázku. Teda mám si brať etický vzor ku korupcii z vlád, ktoré ste tak bezvýhradne v parlamente podporovali, ktorých ste boli členom? Teda vlády pána Dzurindu? To snáď nie! Pán Mičovský, to je vaša obľúbená agenda. Trošičku neeticky sú tzv. difamačné žaloby, ale to trošku machrujem ako právnik, odpustite mi. Len Monte Christa ste videli? Monte Christo bol dvadsať rokov alebo koľko vo väzení, pretože ho falošne udali. To sú tie difamačné žaloby, s ktorými má civilizácia veľmi veľké skúsenosti na Slovensku a na celom svete. To znamená, že ak chcem posudzovať ľudí, aby aktívne informovali o zločinoch, zároveň musíme vytvoriť mechanizmus ochrany tých, ktorí sú obvinení falošne. Pozrite si grófa Monte Christa a budete mi do budúcnosti viacej rozumieť, o čom hovorím v tejto veci. A viem vám to osobne podrobnejšie vysvetliť, o čo mi ide. Pán Lipšic, my sme žiadne domnienky, a to opakujem, my sme žiadne domnienky, naše konštrukcie nerozprávali. Používame to, ja som vedel o kauze, kým prišiel návrh sem do parlamentu, v Piešťanoch len z médií. A citujem vám len médiá. Veď môžme ich komentovať a môžu si tak občania, tak my urobiť z napísaného záver. A nepochybne to bude mať ďalší vývoj, takže asi budeme mať šancu vlastnú dôveryhodnosť aj v budúcnosti si navzájom potvrdzovať prípadne. Ďakujem inak všetkým veľmi pekne.
Tomáš, Erik, poslanec NR SR (2018-10-17):
Vážený pán kolega, vám v opozícii ten Robert Fico neuveriteľne chýba. Vy naňho hovoríte aj vtedy, keď tu nie je. Ja neviem, čo budete robiť, keď tu raz Robert Fico v tej politike nebude. Ja som tiež Husákove dieťa, čiže Husákove dieťa ide hovoriť na Husákove dieťa. Aj keď vy tento fenomén šírite oveľa lepšie, lebo ste splodili štyri deti, ja len dve, takže chcem pogratulovať na úvod. A to je ten správny prístup, pretože rodinná politika, dobrá rodinná politika a pôrodnosť je jedným z riešení ako danú situáciu zastropovania veku do dôchodku aj riešiť systémovo. Opäť strašenie nízkymi dôchodkami alebo vyššími odvodmi. Chcem vám opäť pripomenúť, že aj v súčasnosti je Sociálna poisťovňa v deficite a nikomu sa dôchodky nekrátia, čiže je to len otázka nastavenia priorít. A zároveň vás chcem poopraviť, respektíve vás upozorniť, že deficit Sociálnej poisťovne neustále klesá. V roku 2020 bude vyrovnaný. Je naozaj otázka, lebo hovoríte, však budeme mať nízke dôchodky, ale potom sa ja opačne opýtam, keď nebude strop odchodu do dôchodku, tak či sa vôbec dožijeme tých dôchodkov. A keďže mám málo času, ešte som mal toho na vás viac, chcem sa opýtať, vy ste vlastne z akého hnutia? Z OĽANO? Pretože chcem vám pripomenúť, že vaše hnutie OĽANO sa pôvodne veľmi hlásilo k tejto iniciatíve, no ale teraz sa ukazuje, že išlo len asi o, že ide len o politikárčenie, pretože nevieme zohnať vášho lídra pána Matoviča. Ten hovorí, že nikto s ním nechce rokovať, už toľko esemesiek a telefonátov, čo mal od nášho predkladateľa , takže asi tam bude niečo falošné v tom. Takže vás chcem poprosiť, skúste mu zavolať, že chceme sa naozaj stretnúť.
Grendel, Gábor, podpredseda NR SR (2021-11-09):
S reakciou na faktické poznámky pán poslanec Miroslav Žiak.
Laššáková, Jana, podpredsedníčka NR SR (2013-09-19):
Ďakujem, pán navrhovateľ. Pán spravodajca? Nie, nemá záujem vystúpiť. Prerušujem rokovanie o tomto bode programu. Nasleduje ďalší bod programu, ktorým je prvé čítanie o návrhu skupiny poslancov na vydanie zákona o lobingu a o zmene a doplnení zákona 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov. Návrh zákona má tlač 568. Návrh na jeho pridelenie na prerokovanie výborom je v rozhodnutí č. 545. Dávam slovo poslancovi Pavlovi Hrušovskému, aby za skupinu poslancov návrh zákona uviedol. Nech sa páči, pán poslanec. (Rokovanie o návrhu skupiny poslancov Národnej rady Slovenskej republiky na vydanie zákona o lobingu a o zmene a doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov , tlač 568.)
Kubánek, Stanislav, poslanec NR SR (2013-05-14):
Pán predseda, v rozprave vystúpili páni poslanci Peter Osuský a poslanec Alojz Hlina. Odzneli dva pozmeňujúce a doplňujúce návrhy, ktoré podal pán poslanec Osuský. Pán predsedajúci, dajte najprv hlasovať o pozmeňujúcich a doplňujúcich návrhoch zo spoločnej správy, o bodoch 1 až 6 spoločne s odporúčaním gestorského výboru schváliť ich.
B. Bugár, podpredseda NR SR: (2004-10-19):
(Prestávka.)
Paška, Pavol, predseda NR SR (2014-07-01):
Je súhlas? Dobre, ďakujem. Budeme, čiže to je 999? Poprosím teraz pani poslankyňu Vášáryovú, aby uviedla v prvom čítaní hlasovanie o návrhu pána poslanca Osuského na vydanie zákona č. 270 o štátnom jazyku. Je to tlač 1011. (Hlasovanie o návrhu poslanca Národnej rady Slovenskej republiky Petra Osuského na vydanie zákona, ktorým sa mení a dopĺňa zákon Národnej rady Slovenskej republiky č. 270/1995 Z. z. o štátnom jazyku Slovenskej republiky v znení neskorších prepisov , tlač 1011.)
Fico, Robert, poslanec NR SR (2021-12-01):
Pán predseda, chcel by som navrhnúť, keďže ide o dva rozdielne návrhy zákonov, dva rozdielne návrhy na skrátené legislatívne konanie, keby sme o každom bode hlasovali zvlášť. (Reakcie z pléna.)
Kaliňák, Robert, podpredseda vlády a minister vnútra SR (2014-12-12):
Ďakujem pekne. Keďže mám iba dve minúty, nemám možnosť reagovať na všetkých, tak vám prečítam iba jednu takú vetičku: „Vylúčenie uchádzača z dôvodu neobvykle nízkej ceny bolo správne.“ Napísal, hneď vám to poviem, prvý podpredseda vlády a minister dopravy a výstavby Ján Figeľ. (Potlesk.) Čiže ešte raz sa k tomu vrátim. Za vlády Ivety Radičovej bolo 6,72, za vlády Roberta Fica je 6,15. To je základný rozdiel. Ak tu chcete dnes niečo povedať, mali ste si, pán Matovič, pán Lipšic, páni všetci, ste mohli toto presne urobiť. Mohli ste tú cenu znížiť o 10 %. Ale neurobili ste, chápete? V tom je to vymyslené. Toto je hlavným dôkazom toho, že to je vymyslené. Tu máte ix dôkazov, ktoré tu budú jasne dané aj dnes, ako ste mohli a neurobili ste. A to sú tie základné veci, že celá vaša politika, keďže ste nervózni, a tuná vystúpenia pána Hlinu o tom svedčia, že je proste úplne nervózny, je o tom, že proste nemáte v rukách argumenty. A keď dochádzajú argumenty, prichádza krik, prichádza vyskakovanie (začiatok potlesku), prichádza obviňovanie, prichádzajú krádeže. (Koniec potlesku.) Pán Matovič, nič ste nekonali, keď za vlády Ivety Radičovej boli obrovské zbojstvá a zlodejiny. Ostatní páni poslanci tu sedeli, keď sa kupovali poslanci. Takisto nič nepovedali, nevystupovali, neprotestovali. To sú všetko veci, že vaše morálne právo je proste na nule, vôbec niečo povedať. A tu máte jasné dôkazy, ktorými ste konfrontovaní, o tom, že keď ste boli vy, bolo 6,72, my sme cenu znížili alebo cenu, teda sa znížila na ministerstve dopravy na 6,15. Súťažou. (Reakcia z pléna.) To znamená, toto je podstatné, že došlo k zníženiu, a napriek tomu, že došlo k zníženiu, chcete odvolávať. A to je jasným dôkazom toho, že len preto, aby ste si vytvorili nejaký priestor pre politikárčenie. A tuto všade sú tie dôkazy, ako som už povedal. Ďakujem. (Potlesk.)
Laurenčík, Milan, podpredseda NR SR (2021-05-10):
Poslednú faktickú poznámku má pán poslanec Alojz Baránik, nech sa páči.
Jurinová, Erika, podpredsedníčka NR SR (2014-12-09):
Ďakujem pekne, pani poslankyňa. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, kto sa chce prihlásiť do rozpravy ústne? Prihlásený je pán poslanec Beblavý. Hlási sa pán poslanec Poliačik a pán podpredseda Národnej rady Číž. Áno. Takže v poradí pán poslanec Beblavý, pán poslanec Poliačik, pán podpredseda Číž. Uzatváram možnosť prihlásiť sa a dávam slovo prvému prihlásenému rečníkovi pánovi poslancovi Beblavému.
B. Bugár, podpredseda NR SR: (2005-11-08):
(Hlasovanie.) Prítomných 140, za 137, zdržali sa 2, nehlasoval 1. Návrh sme schválili. Sme v treťom čítaní . Otváram rozpravu a pýtam sa, či sa hlási niekto do rozpravy. Pán poslanec Krajči? Nie. Takže nikto. Končím možnosť prihlásiť sa  do rozpravy. Vyhlasujem rozpravu za skončenú. Pán spravodajca.
M. Hort, podpredseda NR SR: (2007-10-17):
A slovo má pán poslanec Fronc. Nech sa páči.
Gašpar, Tibor, poslanec NR SR (2024-02-08):
Hlasujeme o bode 33 druhého pozmeňujúceho návrhu poslanca Galka.
T. Cabaj, podpredseda NR SR: (2009-10-28):
Do rozpravy je písomne prihlásený pán poslanec Iván Farkas za klub SMK, pripraví sa pán predseda Rafaj za klub SNS.
Marosz, Ján, poslanec NR SR (2018-10-23):
Ďakujem, pán podpredseda. V rozprave vystúpili dvaja poslanci. Prosím, aby ste dali hlasovať o tom, že Národná rada prerokuje návrh zákona v druhom čítaní.
P. Hrušovský, predseda NR SR: (2004-12-15):
(Hlasovanie.) 118 prítomných, 108 za návrh, 1 proti, 7 sa zdržalo, 2 nehlasovali. Návrh sme schválili. Páni poslanci, pristúpime k hlasovaniu o poslednom bode programu o návrhu uznesenia Národnej rady, ktorým berie na vedomie písomné odpovede členov vlády Slovenskej republiky na interpelácie poslancov a po druhé vyjadrenie poslanca Ivana Hoptu, že odpoveď Mikuláša Dzurindu, predsedu vlády, považuje za neuspokojivú a takisto poslanca Národnej rady Ondriaša, že odpoveď ministra vnútra Vladimíra Palka na interpeláciu vo veci odpočúvania telefónnych hovorov asistenta poslanca takisto považuje za neuspokojivú. (Reakcie z pléna.) (Hlasovanie o písomných odpovediach členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky do 3. novembra 2004 , tlač 961.) Páni poslanci, hlasujeme o návrhu uznesenia, ktorým Národná rada berie na vedomie, oddelíme tie hlasovania, že Národná rada berie na vedomie odpovede členov vlády na interpelácie poslancov. (Hlasovanie.) 113 prítomných, 75 za návrh, 20 proti, 18 sa zdržalo. Návrh sme schválili. Páni poslanci, teraz budeme hlasovať o návrhu poslancov Hoptu a Ondriaša, ktorí nesúhlasia s odpoveďami premiéra vlády a ministra vnútra, ktorí ich odpoveď považujú za neuspokojivú . Páni poslanci, hlasujeme. (Hlasovanie.) 110 prítomných, 16 za návrh, 51 proti, 35 sa zdržalo, 8 nehlasovalo. Národná rada neschválila návrh uznesenia o nespokojnosti s vyslovením poslancov na odpoveď interpelovaných členov vlády a premiéra vlády Slovenskej republiky. Páni poslanci, týmto hlasovaním... Pani poslankyňa Bollová. D. Bollová, poslankyňa: Ďakujem pekne, pán predseda. Ja som len chcela poprosiť, aby ste toto posledné hlasovanie rozdelili na dvoje. Ale už je to odhlasované, takže necháme to tak. Ja som sa hlásila predtým. Ďakujem pekne.
Ivan, Miroslav, poslanec NR SR (2017-03-29):
Ďakujem za slovo, pán predseda. Vážené kolegyne, vážení kolegovia, v rozprave k tomuto návrhu vystúpil jeden poslanec. Nebol predložený žiaden procedurálny návrh. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Frešo, poslanec: (2008-05-14):
Čo sa týka vládneho návrhu samotného, treba poznamenať, že veľmi ťažko sa rodil a na jeho pozadí boli rôzne konflikty o tom, kto bude na akej pozícii sedieť a kto koho bude riadiť. A chcem upozorniť, nakoľko v tejto koalícii sa to stalo niekoľkokrát, že vždy keď ide o pozície, tak môže dôjsť vo vašej koalícii ku konfliktu. Preto máte na stole bezkonfliktný návrh, ktorý situáciu rieši, stačí zaň zahlasovať, ktorý dokonca nie je v žiadnom rozpore ani s tým, čo obsahuje vládny návrh. Inými slovami, hlasujeme o tom, či budeme poznať situáciu na skorú jeseň alebo na neskorú jar budúceho roku, alebo až v lete. Komu to nie je jedno, hlasuje za návrh. Ďakujem pekne.
Dostál, Ondrej, poslanec NR SR (2016-10-12):
Pán poslanec Heger, ja súhlasím, len som ešte dodal, že to nemusia byť len mimovládne organizácie. To môže byť akákoľvek skupina občanov, to môže byť odborná verejnosť. A je teda v záujme kvality legislatívneho procesu, aby bola zachovaná možnosť verejnosti vyjadrovať sa k návrhu zákona o štátnom rozpočte a aby tie čísla, ktoré predpokladá ministerstvo financií, boli verejnosti známe čo najskôr. A ja som teda zvedavý na reakciu. Myslím si, že ak by sme postupovali podľa toho, čo hovorí zákon o rokovacom poriadku, tak by sme tým vytvorili priestor pre posúdenie, pokojné posúdenie návrhov, ktoré sme predložili v rozprave, teda ak by sme hlasovali až 48 hodín po tom, čo boli predložené. A v každom prípade ma teda zaujíma, ak nebudú tie návrhy akceptované, aj nejaké zdôvodnenie, prečo to nie je možné, lebo myslím si, že ani kolega Jurzyca, ani kolega Beblavý, ani ja sme nespochybnili samotný zámer urobiť niečo s termínom 15. august, ak ho nie je možné dodržať, ale navrhli sme alternatívne riešenie, ktoré podľa nášho názoru umožňuje pripraviť návrh zákona o štátnom rozpočte a rozpočet verejnej správy tak, aby vychádzal z reálnych čísiel a zároveň, aby sa zachovala transparentnosť jeho prípravy a možnosť verejnosti vyjadriť sa k nemu. Ďakujem.
M. Fronc, poslanec: (2009-04-21):
Keď sme v tejto snemovni prijímali školský zákon, tak sme upozorňovali na mnoho mín, ktoré obsahuje, a že jednoducho vyvolá množstvo problémov. Samozrejme, vládna koalícia nebola ochotná nič zmeniť, a tak sme na záver aspoň pýtali jedno, aby odsunula účinnosť tohto zákona o rok, to znamená k 1. septembru tohto roka. Žiaľbohu, nestalo sa a tie problémy vybuchujú. Nechcem hovoriť znova o učebniciach, o iných veciach, ale ten jeden problém najznámejší, ktorý sa veľmi citlivo dotkol pedagógov, študentov, žiakov a aj rodičov, to boli vysvedčenia. Jednoducho bol to škandál, ktorý, by som povedal, bol škandál par excellence. A dá sa tu učiť, ako dajú veci pokaziť. Na školách dnes nikto nevie, čo ako sa má robiť. Keď chodím a stretávam sa s pedagógmi, tak hovoria mi, že taký chaos ešte nezažili. A ja nemám v tejto chvíli snahu reparovať ten celý zákon, pretože si myslím, že sa to ani dobre nedá urobiť, chcem urobiť len jednu vec, ktorá dlhodobo je odskúšaná, ktorá vyvolala protesty rodičov, pedagógov, a týka sa známkovania prváčikov. Jednoducho v histórii známkovanie predmetov u prváčikov na polroka v tejto krajine nebolo, a preto vraciam sa k tomu, čo je osvedčené, s čím súhlasila pedagogická verejnosť, odborná verejnosť, rodičia, aby žiaci nultého, prípravného a prvého ročníka boli hodnotení len slovne. A to je celý obsah tejto novely. Čiže novela je veľmi krátka. A je to pre mňa znova taký skúšobný kameň, či vládna koalícia aj takúto drobnú zmenu, čo sa jej týka z pohľadu legislatívy, ale podstatnú, čo sa jej týka z pohľadu rodičov a žiakov, je ochotná podporiť. Ďakujem, pán predsedajúci, skončil som.
Kollár, Boris, predseda NR SR (2021-06-16):
S procedurálnym návrhom vystúpi pán poslanec Beluský.
Grendel, Gábor, podpredseda NR SR (2020-07-09):
Pán poslanec Kotleba.
Jurinová, Erika, podpredsedníčka NR SR (2014-12-12):
Pani poslankyňa Mezenská.
Grendel, Gábor, podpredseda NR SR (2022-05-03):
Pán poslanec Marián Kéry.
Vaľová, Jana, poslankyňa NR SR (2011-04-06):
Ďakujem vám veľmi pekne všetkým, ktorí ste sa zapojili do diskusie, pánu Švantnerovi a pánu Záhumenskému za doplnenie môjho vystúpenia. A na pána Fecka. Očakávala som, že z tej druhej strany sa málokto ozve k odborným veciam, ale pán Fecko sa ozval. Čo sa týka tej stoličky, týka sa to aj mňa, že sedím na stoličke primátorky a som aj poslankyňa Národnej rady. Pozrite sa na pravú stranu, teraz tam pribudol jeden poslanec z SDKÚ. Čiže už neúrekom sú tu traja, musím im zatlieskať. Nie sú to ani primátori ani starostovia, majú tam pani Rosovú, ale primátori, starostovia a predsedovia vyššieho územného celku za SMER tu sedia. Ja tam pán primátor zo Žiliny, pozrite sa, my tu sedíme aj keď sme primátori. Takže, viete, nie je to o sedení na dvoch stoličkách, ale o schopnosti riadiť, pán Fecko. A keďže vy ste nedokázali riadiť ani teplárne, pretože ste tam mali piatich riaditeľov, toľko, koľko ich tam bolo za ostatné roky, my dokážeme riadiť a nemyslíme si, že sme nadľudia, ale skutočne vieme vybrať dobrý manažment. A ak si vyberiete dobrý manažment a ste primátorom v meste, tak jednoznačne nemusíte tam sedieť, na tejto stoličke. Ale sú ľudia, ktorí sú schopní a ktorí dokážu riadiť. A vy jednoducho s nimi dokážete v tejto veci komunikovať. Čiže nemusíte 24 hodín sedieť na nejakej stoličke. Nie je to o tom, že sedíte na stoličke, je to o tom, že používate rozum, že viete riadiť a že sa viete spoľahnúť na ľudí. Takže jednoducho, opäť poviem to, čo som povedala vo svojich slovách, ak štát, ak mesto, ako je to v prípade Brna, ktoré má obrovský gigant ako teplárne, ktoré nezvyšuje cenu tepla už tretí rok, ak mesto dokáže riadiť takéto teplárne, tak je to o tom, že nie je problém riadiť, ak máte schopných ľudí, ak si dokážete dať schopný manažment. Takže vidím, že chápem, prečo privatizujete teplárne. Je to preto, že vy nie ste schopní ani pochopiť, ako sa dá riadiť mesto, nieto aby ste boli schopní ešte pochopiť, ako sa dajú riadiť teplárne. A preto tie teplárne tak vyzerajú. A chcete sa ich zbaviť a chcete ich predať, ale hlavne so ziskom pre seba. Ďakujem. (Potlesk.)
Sulík, Richard, predseda NR SR (2011-02-10):
Pani poslankyňa Tkáčová.
Sulík, Richard, predseda NR SR (2010-12-08):
Prepáčte, pán poslanec, poprosil by som, páni, venovať pozornosť.
Paška, Pavol, predseda NR SR (2013-10-17):
(Hlasovanie.) 142 prítomných, 81 za, 29 proti, 29 sa zdržalo, 3 nehlasovali. Sme v treťom čítaní .	 Otváram rozpravu. Pán poslanec Brocka, do rozpravy? Nie asi. Vyhlasujem rozpravu za skončenú. Ideme hlasovať.
Horváthová, Eva, poslankyňa NR SR (2023-05-09):
Áno.
Figeľ, Ján, podpredseda NR SR (2013-02-06):
Ďakujem pekne. Nech sa páči zaujať miesto pre navrhovateľov. Teraz dávam slovo spoločnému spravodajcovi gestorského výboru pre hospodárske záležitosti pánovi Alojzovi Přidalovi, aby informoval Národnú radu o výsledku rokovania výborov o tomto návrhu zákona. Nech sa páči.
Blaha, Ľuboš, podpredseda NR SR (2024-06-13):
Pán poslanec Ondrej Dostál bude mať doplňujúcu otázku. Nech sa páči.
Stančík, Andrej, poslanec NR SR (2021-03-19):
Ďakujem za slovo. Klimatická kríza sa týka nás všetkých a musíme ju riešiť. To je jednoducho fakt. Momentálne sa nachádzame ešte možno v akútnejšej kríze, ktorou je pandémia, kde nám príroda ukázala, že jeden drobný vírus dokáže za jeden rok zatriasť našou spoločnosťou a ekonomikou a vyžiadať si stovky tisíc mŕtvych po celom svete. Napriek tomu ale musíme riešiť aj klimatickú krízu, ktorá možno nedokáže hneď naplniť naše nemocnice alebo destabilizovať našu ekonomiku, no jej dlhodobé dopady na ľudské životy, ekonomiku a životné prostredie môžu byť ešte vážnejšie. Už teraz vidíme extrémne suchá, búrky a zmeny počasia, ktoré za posledných dvetisíc rokov jednoducho neboli. Do budúcna môžme čeliť problémom, ako je masová migrácia, oproti ktorým bude migračná kríza spred pár rokov vyzerať ako detská rozprávka. Okrem toho sa musíme baviť aj o ekonomických dopadoch tejto krízy, keďže jej neriešenie bude ekonomicky oveľa náročnejšie ako včasné adresovanie problému. Nebavme sa len o nejakých nákladoch, pretože investície do zelenej ekonomiky môžu priniesť lepšiu konkurencieschopnosť a výhodu pre našu ekonomiku, pretože je jasné, že ekonomika 21. storočia už nebude stáť na fosílnych palivách. Na záver by som sa rád poďakoval pánovi ministrovi, pretože aj práve vďaka jeho iniciatíve a vďaka iniciatíve poslancov na výbore prešla táto, aj keď internetová, petícia do Národnej rady. Pretože si neviem predstaviť lepšie miesto, kde rokovať o budúcnosti ďalších generácií. Ďakujem veľmi pekne.
Baška, Jaroslav, poslanec NR SR (2010-12-07):
Pán predsedajúci, dajte hlasovať o návrhu uznesenia, tak ako bolo predložené.
Hrušovský, Pavol, podpredseda NR SR (2011-09-14):
Pomalšie, pán poslanec. Jedna až 10...
Bagačka, Michal, poslanec NR SR (2013-10-16):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady a na základe požiadavky predsedu výboru pre nezlučiteľnosť funkcií prideľuje predložený návrh zákona na prerokovanie ústavnoprávnemu výboru, Výboru Národnej rady pre financie a rozpočet, Výboru Národnej rady pre hospodárske záležitosti a Výboru Národnej rady pre nezlučiteľnosť funkcií a aby za gestorský výbor určila hlasovaním Výbor Národnej rady pre hospodárske záležitosti a že určené výbory návrh zákona prerokujú v druhom čítaní vo výboroch do 30 dní a v gestorskom výbore do 32 dní od jeho prerokovania v Národnej rade v prvom čítaní.
P. Markovič, poslanec: (2006-08-02):
Ale čomu nerozumiem vôbec, je, že ako podpredseda parlamentu za najsilnejšiu vládnu stranu ste vystupovali, ako keby ste boli v opozícii. Už nie ste v opozícii, už ste najsilnejšia vládna strana a, pán podpredseda, čakal som, že vecne vystúpite s obranou programového vyhlásenia vlády, a nie že sa budete venovať kritike opozície. To je už na vládnu stranu veľmi málo. A naozaj myslím si, že takýto prístup len ukazuje, aké prázdne, bezradné a všeobecné je to, čo ste nám dnes predložili. Ďakujem pekne.
Naď, Jaroslav, dočasne poverený minister obrany SR (2023-02-09):
Ďakujem veľmi pekne. Opäť odpoveď v mene pána premiéra. Vážený pán poslanec, realizácia projektu Rázsochy z plánu obnovy a odolnosti sa dostala do najdôležitejšej časovej a organizačnej fázy. Nasledujúce týždne budeme tvrdo pracovať na dosiahnutí časového míľnika v roku ´24 a to tak, aby Slovenská republika mohla podať žiadosť o platbu Európskej komisii. V týchto dňoch ministerstvo zdravotníctva rozhodne o podobe tejto nemocnice. Sú rozbehnuté procesy, ktoré predchádzajú samotnému verejnému obstarávaniu na zhotoviteľa stavby. Projekt je však z dôvodov popísaných aj v uznesení vlády v ťažkej situácii, pokiaľ ide o jeho financovanie z POO, preto vláda prijala krízové opatrenia, ktoré zaväzujú ministerstvo zdravotníctva k aktívnym krokom. Ďakujem pekne.
Mikloš, Ivan, podpredseda vlády a minister financií SR (2010-10-13):
Ďakujem pekne. Vážený pán podpredseda, vážené panie poslankyne, páni poslanci, tento zákon analogicky ako pred ním diskutovaný zákon o majetku obcí v prípade vyšších územných celkov upravuje osobitné nakladanie s majetkom VÚC využívaným na účely koncesie pri realizovaní projektov verejno-súkromného partnerstva. Návrh zákona upravuje obsah užívacieho práva koncesionárov ku koncesnému majetku a oprávnenia VÚC a koncesionára pri nakladaní s koncesným majetkom, pri dodržaní pravidiel štátnej pomoci. Koncesionár bude oprávnený užívať koncesný majetok v rozsahu práv dohodnutých v koncesnej zmluve na uskutočnenie stavebných prác alebo v koncesnej zmluve na poskytovanie služieb, ktoré nemôžu prekročiť práva dané týmto zákonom. Návrh zákona súčasne upresňuje, ktoré úkony pri nakladaní s majetkom VÚC budú podliehať schváleniu zastupiteľstva vyššieho územného celku. Ďakujem pekne.
Zmajkovičová, Renáta, podpredsedníčka NR SR (2013-03-21):
Pani poslankyňa Vášáryová, nech sa páči.
Hrušovský, Pavol, podpredseda NR SR (2010-08-04):
Nech sa páči, pán poslanec Blanár.
Hrnčiar, Andrej, podpredseda NR SR (2017-03-23):
Ďakujem. Otváram rozpravu o tomto bode programu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť ústne. Nie je tomu tak. Prerušujem rokovanie o tomto bode programu. Pristúpime k druhému čítaniu o návrhu na vyslovenie súhlasu Národnej rady Slovenskej republiky s Dodatkami k Protokolu o perzistentných organických látkach z roku 1998 k Dohovoru o diaľkovom znečisťovaní ovzdušia prechádzajúcom hranicami štátov z roku 1979 . Návrh vlády je uverejnený ako tlač 427. Správa výboru má tlač 427a. Pán minister, nech sa páči.
Zmajkovičová, Renáta, podpredsedníčka NR SR (2013-12-10):
Pán poslanec Kollár.
Sulík, Richard, predseda NR SR (2011-02-10):
Prosím, hlasujte teraz o bode 1 zo spoločnej správy. (Hlasovanie.) Zo 150 prítomných poslancov hlasovalo 149 za, 1 nehlasoval. (Ruch v sále.) Ja by som chcel poprosiť zástupcov médií, keby nás mohli nechať samých, máme pomerne náročné hlasovania pred nami. Myslím si, že viacerých poslancov to ruší. Ďakujem, páni. (Hlasy v sále.) Bude rušiť. Konštatujem, že neruší to poslancov SMER-u, ruší to predsedu parlamentu, páni. Nech sa páči.
Matovič, Igor, poslanec NR SR (2019-10-15):
Čiže druhý procedurálny návrh. Navrhujem, aby Národná rada zaviazala ministra dopravy, aby zverejnil prevody všetkých pozemkov pod R7 smerom na Dunajskú Stredu od roku 2002. Odôvodnenie: Z peňazí všetkých daňových poplatníkov sa minulo 400 miliónov eur na výkup pozemkov smerom na Dunajskú Stredu alebo obchvat Bratislavy. Podpredseda Národnej rady Slovenskej republiky Béla Bugár na tomto výkupe pozemkov urobil nemorálny kšeft, kedy okradol svoju vlastnú rodinu o 500-tisíc eur. Bol by som rád, aby sme identifikovali aj ďalších politikov a bielych koňov pána Bugára, ktorí na tomto nemorálnom kšefte zarobili na úkor všetkých daňových poplatníkov na Slovensku. A posledný.